Segundo a súa constitución, Romanía está dividida administrativamente en comunas, poboacións e condados. Conta con 41 condados (*judeţe*) máis a súa capital , Bucarest. Estes 41 condados están divididos en 2.827 comunas (áreas rurais), 103 cidades e 211 poboacións (áreas urbanas).

Romanía estivo dividida historicamente en tres rexións: Valaquia, Transilvania e Moldavia. Actualmente, segundo a constitución, o estado está dividido en 8 rexións de desenvolvemento.

Abaixo de todo están as aldeas, un total de 13.092 aldeas, que non teñen administración especial de seu, a excepción de Bucarest, que posúe sectores con poder administrativo.

Mapa administrativo da Romanía: Transilvania está en verde, Valaquia en azul, a rexión da Moldavia en vermello e Dobruxa en amarelo

Rexións históricas
------------------

A Romanía é unha nación composta de catro grandes rexións históricas, Transilvania, Valaquia, Moldavia e Dobruxa, que á súa vez se poden dividir noutras. Estas son:

* Dobruxa
	+ Dobruxa Setentrional
	+ Cadrilater (Dobruxa Meridional)
* Moldavia
	+ Moldavia en si
	+ Besarabia
	+ Budzhak
	+ Bucovina
* Transilvania
	+ Transilvania en si
	+ Banato (tamén parte da rexión histórica de Partium)
	+ Crişana (tamén parte da rexión histórica de Partium)
	+ Maramureş (tamén parte da rexión histórica de Partium)
* Valaquia
	+ Muntenia
	+ Oltenia

As tres rexións históricas entre 1793 e 1812.

Rexións de desenvolvemento
--------------------------

Estatisticamente, Romanía está dividida en oito rexións, constituíndo as NUTS de nivel II. Estas son:

* RO1 – Macroregiunea 1:
	+ Nord-Vest – RO11; 6 condados; 2.737.400 habitantes; 34.159 km²
	+ Centru – RO12; 6 condados; 2.638.809 habitantes; 34.100 km²
* RO2 – Macroregiunea 2:
	+ Nord-Est – RO21; 6 condados; 3.836.875 habitantes; 30.949 km²
	+ Sud-Est – RO22; 6 condados; 2.932.124 habitantes; 35.770 km²
* RO3 – Macroregiunea 3:
	+ Sud – RO31; 7 condados; 3.458.759 habitantes; 34.450 km²
	+ Bucureşti-Ilfov – RO32; 1 condado máis Bucharest; 2.198.285 habitantes; 1.821 km²
* RO4 – Macroregiunea 4:
	+ Sud-Vest – RO41; 5 condados; 2.394.895 habitantes; 31.211 km²
	+ Vest – RO42; 4 condados; 1.958.648 habitantes; 32.028 km²

Condados de Romanía
-------------------

*Artigo principal**:* Condados de Romanía.
Romanía atópase dividida administrativamente en 41 *judeţe* (provincias), máis o municipio (*municipiu*) de Bucarest, a capital, constituíndo as NUTS de nivel 3.

Estes 41 *judeţe* son divididos en 2.827 comunas (*comune* - para áreas rurais), 211 cidades (*oraşe* - para áreas urbanas) e 103 municipios (*municipii* - para grandes áreas urbanas). Na Romanía, o *status* de municipio é dado só a grandes cidades.

Os condados actuais son (en orde alfabética):

|  |  |
| --- | --- |
| * Alba
* Arad
* Argeş
* Bacău
* Bihor
* Bistriţa-Năsăud
* Botoşani
* Braşov
* Brăila
* Buzău
* Caraş-Severin
* Călăraşi
* Cluj
* Constanţa
* Covasna
* Dâmboviţa
* Dolj
* Galaţi
* Giurgiu
* Gorj
* Harghita
 | * Hunedoara
* Ialomiţa
* Iaşi
* Ilfov
* Maramureş
* Mehedinţi
* Mureş
* Neamţ
* Olt
* Prahova
* Satu Mare
* Sălaj
* Sibiu
* Suceava
* Teleorman
* Timiş
* Tulcea
* Vaslui
* Vâlcea
* Vrancea
 |

Notas
-----

1. ↑  Constitución de Romanía, Título I, artigo 3 Arquivado 07 de setembro de 2017 en Wayback Machine. *(en inglés)*

|  |  |
| --- | --- |
|  | A Galipedia ten un portal sobre: ***Romanía*** |